《过冯十夜饮见烛花有作》
宋代·李新

世事不知浑井底，巴音犹在已天涯。攻愁有酒杯吹浪，报喜非春烛自花。

贾谊长才空赋鵩，东陵馀地欲栽瓜。诏书许逐阳和至，宁乞西山度岁华。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。